Heinaste merekool
Heinaste merekool oli aastatel 1864–1916 tegutsenud merekool. Merekooli asutamisel mängis olulist rolli Läti ärkamisaja tegelane Krišjānis Valdemārs. 1870. aastast oli kool üheklassiline, 1879. aastast kolmeklassiline. Algul õpetati koolis eesti ja läti keeles, 1890. aastate lõpust ainult vene keeles. 1979. aastal rajati merekooli ruumidesse Heinaste merekooli muuseum. Selle peahoone on riikliku kaitse all olev muinsusmälestis.